text: 700 elever evakueret - ukrudtsbrænder startede skolebrand
  13 maj 2019 kl. 08.59
  En mindre brand førte mandag formiddag til evakuering af 700 elever på Campus Tønder.
  Alle elever på Campus Tønder er mandag formiddag blevet evakueret. Årsagen var en brand, der ved 09.45-tiden opstod som følge af brugen af en ukrudtsbrænder nær en af skolens bygninger.
  Carsten Eriksen, direktør, Det Blå Gymnasium, Tønder: "Vi fik testet vores beredskabsplan under yderst realistiske forhold. Alle omkring 700 elever og ansatte kom ud på rekordtid."
  Der er tale om cirka 700 elever fra Det Blå Gymnasium, VUC og 10. klasse, som måtte forlade undervisningslokalerne og skolebygningen. Det oplyser direktør for Det Blå Gymnasium, Carsten Eriksen, til TV SYD.
  Efter en times tid kunne eleverne vende tilbage til undervisningen.
  - Der er kun sket meget begrænset skade på vores bygning - og vi fik testet vores beredskabsplan under yderst realistiske forhold. Alle omkring 700 elever og ansatte kom ud på rekordtid, siger direktør for Det Blå Gymnasium, Carsten Eriksen, til TV SYD.
  